رابرٹ ایڈورڈز

سر رابرٹ جیفری ایڈورڈز 
سر رابرٹ جیفری ایڈورڈز ہک برطانوی فزیالوجسٹ تے تولیدی طب وچ ، خاص طور تے ان-وٹرو فرٹیلائزیشن (IVF) وچ ، ہک علمبردار ہن ۔ ماہر امراض نسواں پیٹرک سٹیپٹو تے نرس تے ایمبریولوجسٹ جین پرڈی دے نال مل تے ، ایڈورڈز سوبھ نال آئی وی ایف دے ذریعے حمل دی بنیاد رکھی ، جیڑھا کہ 25 جولائی 1978 کوں لوئیس براؤن دی پیدائش دا سبب بݨا ۔ انہاں بانجھ مریضاں کیتے پہلا آئی وی ایف پروگرام قائم کیتا تے ٻئے سائنسداناں کوں انہاں دیاں تکنیکاں دی تربیت ݙتی ۔ ایڈورڈز 1986 وچ ہیومن ری پروڈکشن دے بانی ایڈیٹر ان چیف ہن ۔ 2010 وچ ، انہاں کوں "ان وٹرو فرٹیلائزیشن دی تیاری کیتے فزیالوجی یا میڈیسن دا نوبل انعام ݙتا ڳیا ۔ 

 ابتدائی زندگی تے تعلیم 
رابرٹ ایڈورڈز 27 ستمبر 1925 کوں بیٹلی ، یارکشائر ، انگلینڈ وچ پیدا تھئے ۔ انہاں دے والد ہک فیکٹری ورکر ہن ۔ ایڈورڈز ابتدائی تعلیم بیٹلی وچ حاصل کیتی تے بعد وچ کیمبرج یونیورسٹی توں تعلیم حاصل کیتی ۔ سائنس نال انہاں دی دلچسپی اینہی دور وچ ودھݨ لڳی ۔ 

 سائنسی سفر دا آغاز 
تعلیم مکمل کرݨ توں بعد ، ایڈورڈز کجھ عرصہ مختلف یونیورسٹیاں وچ تحقیق کریندے ریہے ۔ ول او بطور پروفیسر کم شروع کیتا ۔ 

 ان-وٹرو فرٹیلائزیشن (IVF) 
ایڈورڈز دی سب توں اہم تحقیق ان-وٹرو فرٹیلائزیشن (IVF) تے ہئی ۔ انہاں پیٹرک سٹیپٹو تے جین پرڈی دے نال مل تے ایہ طریقہ تیار کیتا جیندے وچ انڈے تے سپرم کوں جسم توں ٻاہر لیبارٹری وچ ملایا ویندا ہے تے ول ایمبریو (embryo) کوں ماں دے رحم وچ منتقل کیتا ویندا ہے ۔ انہاں دی تحقیق بانجھ جوڑیاں کوں ٻال پیدا کرݨ دا موقع ݙتا ہے ۔ 

 نوبل انعام 
2010 وچ رابرٹ ایڈورڈز کوں "ان وٹرو فرٹیلائزیشن دی تیاری کیتے فزیالوجی یا میڈیسن دا نوبل انعام ݙتا ڳیا ۔ 

 مہاندرے سائنسدان دی حیثیت نال سنڄاݨ 
رابرٹ ایڈورڈز ہک عظیم سائنسدان ہن جنہاں طب دے شعبے وچ اہم کردار ادا کیتا ۔ انہاں دی تحقیق نال ٻہوں سارے بانجھ جوڑیاں کوں ٻال پیدا کرݨ دا موقع ملیا ہے ۔ 

 وفات 
سر رابرٹ جیفری ایڈورڈز 10 اپریل 2013 کوں انگلینڈ وچ فوت تھئے ۔ او ایں جہان توں جھوک لݙا ڳئے ، پر انھاں دی تحقیق ہمیشاں سائنسداناں کوں روشنی ݙیندی راہسی ۔